 ብዙሓት ሰብኡት ብእንዳ ኽሽነ እኳስ ንኽሓልፉ ከምዛ ዝተዘርአ ግራት መሬት ንምርጋፅ ይስከፉ ገብረመድህን ኣዒንቱ ማንታ ንብዓት ዘረብረብ ክሳብ ዝብል ትኪ እናተዓጠነ ሰሪሑ ኣይደክምን ስዋ ፆሚቘ ግርምብያለ ገይረ ክሸይጥ ህዝቢ ዓድዋ እንታይ ኰን ይብለኒ? ኢሉ ንፃት እውን ኣይሓሰበን ኣዒንቱ ብጨው ሙልጭ ኣቢሉ ሓፂቡ ካብ ስኽፍታ ፃዕዳ ሻሽ መሲሉ ሓራ ብምውፃእ ንባዕሉ ክኢሉ ሓዳር ገይሩ ሽዱሽተ ቈልዑ ወሊዱን ኣዕብዩን ትጥቀምሉ ዘለኹም መሳርሒ ኣይተቐበሎን መግለጺ ቪድዮ, ልዕሊ 30 ዓመት ስዋ ጸሚቐ ስዋ ፆሚቑ ምንባር ዝጀመረ ብ1972 ዓ.ም እዩ ደጊም ገብጥዎ 39 ዓማውቲ ኣቑፂሩ ሳላ ኣብ ስራሕ ዝተፀመደ ሰብ እንታይ ኰን ይብል? ኢሉ ክሳዱ ጠውዩ እውን ኣቕሊብሉ ኣይፈልጥን ዘረባ ሰባት ከም ከብዲ እኖ ጉራምራ ኰይኑዎሎ ንገብረመድህን ገሊኦም ስዋ ፆሚቑ ብምንባሩ ይሕጐሱ የመጉስዎ እውን እግዝኣብሔር ዝሃቦም ድማ ሰበይታይ ሰንካቲ ቕጫ ፆማቒ ስዋ ይብሉዎ ኣነ ግን ሰሪሐ ይነብረሉ ስለዘለኹ ዘረባ ሰብ ከም ፀርፊ ኣይቘፅሮን ይብል ተመስገን መውፅኢት ኣፉያ ገብረመድህን ኣብ ገፁ ኒሒን ጓህን ይንበብ ዝኣመነሉ ስለዝሰርሕ ዘሎ ውሽጡ ኣበጆኻ! ኢሉ እንትዳመፆ ይሰምዕ ዝበልዖ እምበር ዝዛረቦ ዘይስእን ሰብና እንተናሽዎ ድማ ከንፈሩ ረምጢጡ ጓሂን ሓዘንን ይገትእ ናብ ስራሕ ዝወፈረ ሰብ ፆሙ ኣይሓድርን ካብ ኮፍ ኢልካ ምውዓል ምስራሕ መኽሰብ ኣለዎ ኣብ ሕማቕ ተግባር ዝውዕልን ኮፍ ዝብል ዘሎን እዩ ዝወድቕ በለ ገብረመድህን ገብረመድህን ደኺሙ ዝፀሞቖ ስዋ ንሻሻት 20 ሳንቲም እንትሽየጥ ኣይርስዖን ኣስትታ 40 ዓማውቲ ስዋ ፆሚቑ ዋጋ ሓደ ዋንጫ ምዕይ ኢሉ እንተተብሃለ ኣብዚ ሕዚ እዋን 4 ቕርሺ በፂሑሎ ገብረመድህን ቈልዑ ኣዕብዩ ቦኽሩ 8ይ ክፍሊ ኣብፂሑሎ ቈልዑ ተደላዲሎም ክዓብዩን ከይኸፍኦምን ካብ መሸጣ ስዋ ብተወሳኺ ኣብ መረባ ቤቱ ኣባጊዕ የፍርይ እንዳ መጥሓን ገፁ ሕሩጭ ክሳብ ዝመስል እውን ይሰርሕ ገብረመድህን ኣብ ገዛኡ ጥራሕ ኣይኰነን ዝሰርሕ ናብ እንዳ ሰብ ከይዱ እንጀራ ይስንክት ስዋ ይፆሙቕን ፀብሒ ይሰርሕን እዩ ኣብ ዓድና ዘሎ ስራሕን ዝኽፈለካ ዋጋን ሰማይን መሬትን ምዃኑ ንምግላፅ ኣብነት የቐምጥ ሓደ እዋን ኩንታል ምሉእ ፃዕዳ ጣፍን ኩንታል ምሉእ ዳጉሻን ሰንኪተ ላሕሚ ብምልእታ ፀብሒ ሰሪሐስ 140 ቕርሺ ዝተኸፈለኒ ኣይርስዖን ይብል ገብረመድህን ትኩእ ዋላ እኳ ተፈጥሮ ዘርያቶ ወለዱን ኣሞኡን ኣብ ዕድመ ንእስነቱ እንተተመንጠለ ኣይተምበርከኸን ሰበይታይ ብዝብል ውርዝይና ደቂ ሓወቦ እውን ከም ኣርቃይ ኣይተሰበረን ንኹሉ ክኢሉ ደቁ ናብ ቁዉም ነገር ከብፅሕ ክሳብ እዛ ዕለት ትንፋሱ ክሳብ ዝመሉቕ ኣብ ስራሕን ደፋእፋእን ይርከብ ፀገም ዘይበትከሉ ገብረመድህን ጓሉ ድማ ሓሚማቶ ክሳብ ጓል ሸውዓተ ዓመት ትበፅሕ ኢደ እግራ ለሚሱ ሑቘኣ ተለኹሲሱ ኣፋ ተለጕሙ ዕድመ ንእስነታ ዓርኪ ማእሲ ኰይና ተሕልፎላ ሕክምና ፈቲነ ኣይተሳኸዐለይን ዳርጋ ሽዱሽተ ዓመት ኣብ ሩባ ኣብ ማይጸሎት ተቐሚጠ እንተነኣሰ ካብ ሞት ኣድሒነያ ኢለ እኣምን ይብል ገብረመድህን ክፈስስ ዝህንደድ ንብዓቱ እናገተአ ባዕልና ሰዓት እናሓለውና ነብልዓ ነሽና ፈፂማ ክትወሳወስ ኣይትኽእልን ኣፈ መለፋልፋ ኣይስማዕን ጓለይ ምሕማማ ጥራሕ እምበር ካልእ ኩሉ ፀገም ብስላ ብርከይ ሰሪሐ ዝኽእሎ እዩ ነይሩ ብምባል ይዛረብ ኣብ መኸምበቲ ዘረብኡ እዚ ክኢለ ግን ድማ ሕጉስ ኰይነ ይሓልፎ ኣለኹ በለ ቅዱስ ቅንኢ ኣብ ዓድዋ ሮቡዕ ሮቡዕ ዘስመየ እንዳ ስዋ ኣብ እንዳ ገብረመድህን ይቕዳሕ ቀይሕ ባንዴራ ምልክት ፅራይ ስዋ እኳስ ኣይተክልን ሰተይቲ ብዘይ ባንዴራ ዘለልይዎ እንዳ መስተ እዩ ተኺሉ ኣብ እንዳ ገብረመድህን ዝረኸብብናዮም ሰተይቲ ስዋ ብገብረመድህን ከምዝሕበኑ ይዛረቡ ብልሙድ ንደቀንስትዮ ጥራሕ ብዕድል ዝተወሃበ ዝመስል ዋኒን ምፅማቝ ስዋ ንዓይ ከ ታይ ከይብለኒ ኢሉ ደፊሩ ስለዝሰርሕ ከምዝንእድዎ ይዛረቡ ገሊኦም በቲ ስርሑ ቅዱስ ቅንኢ ከምዝሓድሮም ብግልፂ ይገልፁ ሓደ ዓሚል ሰታዪ ከምዛ ትርእዮ ዘለኻ ነብሱ ኣሕሲሩ ስለዝሰርሕ ካብ ልቢ እየ ዝንእዶ ኢሎኒ እምበኣር ስዋ ደቀንስትዮ እየን ክፀምቆኦ ዝግባእ ነይሩ ግን ከ ገብረመድህን ክብሪ ስራሕ ተረዲእዎ ኣብ መሸታ ስዋ ምውፋሩ ብሓቂ ክምስገንን ክሽለምን ይግበኦ እውን ይብሉ ገብረመድህን ፀገም ኢዱ ሒዙ ኣምሂሩ ክእለት ኣጨቢጥዎ ዓርሓ ተባዓት ኰይኑ ካብ ድኽነት ንምውፃእ ኣብ ዝግበር ግብግብ ይዕወትሎ ስራሕ ኣብ ከርሱ ስለዝሰረፀ ካብ ደጊም ንድኽነት ኣእዳዉ ሰፍ ኣቢሉ ኣይማረኽን ሎሚ ግዳ ደቁ ኣዕብዩ ንፍዕቲ በዓልቲ ቤቱ መብረ ረኺቡ ኣሽንኳይ ንድሕሪት ክምለስ ንድሕሪት ገፁ ክገብር ኣብ ዘይኽእለሉ ብርኪ በፂሑሎ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 